**NATJEČAJ**

**za upis na**

 **Poslijediplomski sveučilišni studij Pedagogija i kultura suvremene škole**

**u akademskoj godini 2018./2019.**

Filozofski fakultet Sveučilišta Josipa Jurja Strossmayera u Osijeku raspisuje natječaj za upis na poslijediplomski sveučilišni studij Pedagogija i kultura suvremene škole, znanstveno područje društvenih znanosti, polje pedagogija.

**Opći uvjeti i kriteriji upisa**

1. Doktorski studij mogu upisati:
2. Pristupnici koji su završili sveučilišni diplomski studij pedagogije (i srodnih znanosti) i time stekli 300 ECTS-bodova ili pristupnici koji su diplomirali četverogodišnji sveučilišni dodiplomski studij pedagogije (i srodnih znanosti) po studijskom sustavu prije 2005. godine;
3. Pristupnici koji su stekli magisterij znanosti iz pedagogije i srodnih znanosti;
4. Pristupnici studenti i apsolventi ranijeg magistarskog znanstvenog studija pedagogije (i srodnih znanosti);
5. Za polaznike koji su po studijskom sustavu prije 2005. godine apsolvirali ili stekli magisterij znanosti Povjerenstvo poslijediplomskog doktorskog studija Pedagogija i kultura suvremene škole donijet će odluku u kojoj će im se mjeri to priznati, odnosno odrediti obveze na doktorskom studiju;
6. Srodne znanosti iz područja društvenih i humanističkih znanosti jesu: filozofija, psihologija, sociologija, edukacijsko-rehabilitacijske znanosti, informacijske i komunikacijske znanosti te druga znanstvena područja koja imaju nastavničko usmjerenje;
7. Odobrenje upisa kandidata koji zadovoljavaju uvjete natječaja (i eventualne) razlikovne ispite predložit će (za svaki pojedini slučaj) Povjerenstvo poslijediplomskog doktorskog studija Pedagogija i kultura suvremene škole, a odobriti Vijeće Odsjeka za pedagogiju.
8. Ukoliko se prijave kandidati izvan navedenih kategorija njihov će status pojedinačno rješavati Povjerenstvo za stjecanje doktorata znanosti, a odobriti Vijeće Odsjeka za pedagogiju.
9. Strani državljani upisuju studij pod jednakim uvjetima kao i hrvatski državljani ako su završili odgovarajući studij na inozemnom visokom učilištu i stekli najmanje 300 ECTS bodova na preddiplomskom i diplomskom studiju uz poštivanje kriterija prijenosa ECTS bodova.
10. Pristupnici za upis na studij moraju imati završen diplomski studij s prosječnom ocjenom od najmanje 4,0. Pristupnici s nižim prosjekom mogu se upisati iznimno, uz preporuke dvaju sveučilišnih nastavnika i na temelju odluke Povjerenstva za stjecanje doktorata znanosti.
11. Prijemni postupak se sastoji od pismenog i usmenog dijela, na kojem će se ispitati motivacija kandidata za studij i sklonost znanstvenom istraživanju.

**Obavijesti o studiju**

Poslijediplomski sveučilišni studij Pedagogija i kultura suvremene škole traje tri godine odnosno šest semestara, a završetkom studija stječe se 180 ECTS bodova i akademski stupanj doktora znanosti iz znanstvenog područja društvenih znanosti, znanstvenog polja pedagogija.

Školarina po semestru studija iznosi 11.670,00 kuna.

Školarina studija ne uključuje troškove ocjene i obrane doktorskog rada, tiskanje diplome i promociju.

Broj mjesta na studiju: 10

Opis studija dostupan je na službenoj stranici Filozofskoga fakulteta Osijek (<http://www.ffos.unios.hr>: Studiji → Poslijediplomski studiji → Pedagogija i kultura suvremene škole → Studijski program), a dodatne obavijesti mogu se dobiti u Uredu za studentska pitanja osobno ili telefonski na broj 031/494-645 te elektroničkom poštom od stručne suradnice za poslijediplomske studije Josipe Gogić (jgogic@ffos.hr).

**Prijavi za upis treba priložiti:**

1. obrazac za prijavu (preuzeti ga s mrežne stranice Filozofskog fakulteta (Studiji → Poslijediplomski studiji → Pedagogija i kultura suvremene škole → Natječaji)
2. životopis
3. rodni list (preslika)
4. domovnicu ili odgovarajući dokument za strane državljane (preslika)
5. diplomu o završenom studiju ili rješenje o akademskom priznavanju strane diplome (ovjerena preslika)
6. dvije fotografije (4x6)
7. prijepis ocjena završenog sveučilišnog diplomskog studija
8. preporuke dvaju sveučilišnih nastavnika (ukoliko je prosjek ocjena manji od 4,0)
9. odluku poslodavca o plaćanju studija (ukoliko polaznik sam ne plaća studij).

Natječaj je otvoren do 30. rujna 2018.

Ukoliko se na natječaj ne prijavi dovoljan broj kandidata, Fakultet zadržava pravo da u akademskoj godini 2018/2019. ne upiše novu generaciju studenata na navedenom studiju.

Prijavu na natječaj i ostale dokumente dostaviti na adresu:

Ured za studentska pitanja, Filozofski fakultet Osijek, Lorenza Jägera 9, 31000 Osijek.